Plehedel

Plehedel (distaget:  er vro) a zo ur gumun eus Breizh, e Bro-Oueloù hag en Aodoù-an-Arvor.
 Douaroniezh 
Treuzet eo tachennad ar gumun gant div stêr anvet Kergidoue ha Kergolo.
 Anv 

 Bernard Tanguy (1992) : "Plohedel, 1245; Pleuheudel, 1294; eccl. de Plohedel, 1295; Plehedel, vers 1330; par. de Pleheder, 1362; Ploehedel, 1364; Pleuhedel, 1423; Ploeheudel, 1426; Plouedel, 1486; brezhoneg : Pleudel".
 Erwan Vallerie (1995) : "Pleudel ? 1235; Plohedel, 1245; Pleuheudel, 1294; Plohedel, 1295; Pleheder, 1362; Ploehedel, 1364; Pleuhedel, 1423; Ploeheudel, 1442; Ploehedel, 1516; Pluhedel, 1630.

 Ardamezioù 

 Palefarzhet : ouzh 1 ha 4, en gul e rodig-kentr en argant, ouzh 2 ha 3 en glazur"  

Ardamezioù familh de Boisgelin (Koad-Kelen)

 Istor 

 Brezel-bed kentañ  
 Mervel a reas 70 gwaz abalamour d'ar brezel hervez monumant ar re varv, da lavaret eo 4,37 % ag ar boblañs hervez an niveradeg bet graet e 1911Monumant ar re varv - Memorial Genweb; lazhet e voe daou anezhe e Boezinge e Flandrez Belgia ur mestr buker eus an 39vet Rujumant  Kanolierezh Heloc’h d’an 22 a viz Ebrel 1915Fichenn hiniennel - Memorial Genweb hag un adjudant eus ar 76vet Rujumant Troadegiezh Tiriadel d’an 2 a viz Mae 1915  Fichenn hiniennel - Memorial Genweb. 
 Eil Brezel-bed 
 Kemeret e voe 2 500 Lur en ti-post, gant tud eus ar Rezistañs moarvat, d’ar 14 a viz Eost 1943, hervez danevell sizhuniek Titouroù Hollek Sant-BriegÉric Rondel, En attendant le Débarquement en Bretagne du 15 août 1943 au 6 juin 1944, pajenn 17, Dastumadenn Guerres et Conflits, Embannadurioù Astoure, Pleherel, 2011.
 Mervel a reas pevarzek den ag ar gumun abalamour d'ar brezel.
 D'an 28 a viz Kerzu 1940 e kouezhas ur c'harr-nij bombezer eus ar Royal Air Force gant ur skipailh 5 den, hag a oa o paouez bombezañ An Oriant, e-tal mont-e-maez kornôg Lannolon. Amzer en doa bet ar skipailh da lammat er-maez gant un harz-lamm. Ar pennserjant levier Arnold Mott, kuzhet gant meur a zen eus ar vro da gentañ, a voe kuzhet neuze gant Jean-Baptiste Legeay (e relijion ar breur Clair-Marie), breur arboeller e skol-lojañ Roskoad e Plehedel. Kinnig a reas dezhañ paperioù faos gant siell ofisiel ti-kêr Plehedel. Lakaat a reas anezhañ da vont gant Jean Le Goff, 19 vloaz, a laboure en ur feurm e kêriadenn Kereven (e Plehedel), betek Naoned evit mont e-barzh ur rouedad tec'hout. Tri devezh war-lerc'h e voe kaset d'e dro ar "radio", an Iwerzhonad Mac Millan, da Naoned gant an hevelep Jean Le Goff. Roger Huguen, "Par les nuits les plus longues", Les Presses bretonnes, Sant-Brieg, 3e embannadur, 1976.
Gwelet ivez ar pennad : Jean-Baptiste Legeay.
 Monumantoù ha traoù heverk 

 Maner Koadjelin.
 Iliz katolik Sant Pêr.
 Chapel ha kalvar () Sant Mikael.
 Chapel Sant Samzun.
 Monumant ar re varv etre ar maerdi hag an iliz katolik, luc’hskeudenn ha kartenn-bostMemorial Genweb.
 plakenn goun dediet d'ar rezistant Jean-Baptiste Legeay un nebeud kant metradoù diouzh al lec'h ma voe harzet d'an 13 a viz Gwengolo 1941, e Roskoad.
 Emdroadur ar boblañs abaoe 1962 

Melestradurezh
Yvon Le Put, maer (2008-2014).
Tud
 Vincent-Alexandre de Boisgelin (Plehedel, 28 Meurzh 1730 / *** ?) ː breur gevell Charles-Eugène ; Brigadier troadigiezh, 1781, ha marichal-kamp, 1788.
 Alexandre-Joseph-Gabriel, markiz Boisgelin (Plehedel, 14 Ebrel 1770 / Pariz, 21 Mezheven 1831), divroet gant e zad e 1791.
 Zoé Rolland ar Roskoad (Naoned, 09.01.1781 / Maner ar Roskoad, 25.06.1822) ː mamm Marie-Madeleine, diazezerez Seurezed  ar Ragevez Ruillé-sur-Loir. 
 Édouard Hostein (Plehedel, 10 Here 1804 / Pariz, 25 Eost 1889), livour - maendreser.
 Jean-Baptiste Legeay (Banaleg-ar-Gevred, 1897 / Köln d'an 10.02.1943), rezistant ; bet flatret e miz Du 1941, ha forbannet, ha dibennet.
 Gilles de Boisgelin, ganet e Plehedel d'ar 13 Kerzu 1919, marvet dre gwallzarvoud war an hent e Eviaz an 10 Ebrel 1990.

 Ardamezeg ar familhoù 
+80pxBeringhen
Aotrounez BoisgelinEn argant e zri feul en gul e gab en glazur karget gant div fempdiliaouenn en argant

Liammoù diavaez

  Plehedel war lec'hienn Geobreizh
  Plehedel war lec'hienn ar gumuniezh-kumunioù
Notennoù ha daveoù

Rummad:Kumunioù Aodoù-an-Arvor
Rummad:Kumunioù Bro Sant-Brieg
Rummad:Kumunioù Bro-Oueloù
Rummad:Argant tapet e tiez-post Aodoù-an-Hanternoz gant tud eus ar Rezistañs